Marcus Tulius Cicero 


Despre prietenie 


I. Quintus Mucius, augurul, avea obiceiul să povestească multe 
despre socrul său, Caius Laelius, cu o mare putere de evocare şi în chip 
plăcut, şi nu şovăia să-l numească înţelept ori de câte ori vorbea despre 
el. lar eu, după ce îmbrăcasem toga virilă, fusesem dus la Scaevola de 
tatăl meu, care dorea ca, atât cât aş putea şi mi-ar fi îngăduit, să nu mă 
depărtez niciodată din preajma acestui bătrân. Astfel îmi întipăream în 
minte multe idei profund discutate de el, precum şi multe formule de-ale 
lui scurte şi bine plasate şi mă străduiam să devin mai învăţat prin 
înţelepciunea lui. După moartea acestuia, m-am dus pe lângă pontificele 
Scaevolat, pe care îndrăznesc să-l numesc cel mai distins cetăţean al 
nostru prin talentul şi prin dreptatea lui. Dar despre aceasta altă dată; 
acum mă întorc la augur. 

Pe lângă multe alte discuţii, îmi amintesc că, şezând acasă la el în 
hemiciclu?, aşa cum avea obiceiul, pe când eram împreună cu el eu şi 
numai câţiva prieteni intimi, a ajuns să discute despre o întâmplare de 
care vorbea aproape toată lumea. îţi aminteşti negreşit, Attice, şi asta cu 
atât mai mult cu cât erai foarte legat de Publius Sulpicius5, cât de mare a 
fost mirarea sau nemulţumirea oamenilor, când acesta, tribun al 
poporului, s-a despărţit printr-o ură de moarte de Quintus Pompeius, care 
era consul atunci şi cu care trăise în legături foarte strânse şi în foarte 
mare iubire. Aşadar Scaevola, ajungând să vorbească tocmai despre 
aceasta, ne-a înfăţişat atunci o discuţie a lui Laelius despre prietenie, pe 
care acela o avusese cu dânsul şi cu celălalt ginere al său, Caius Fannius, 
fiul lui Marcus, la câteva zile după moartea lui Africanus. Mi-am întipărit 
în minte ideile acestei discuţii, pe care le-am expus în această carte cum 
mi s-a părut mai potrivit: căci i-am pus oarecum să vorbească pe ei înşişi, 
ca să nu intervin prea des cu „zic" şi „zice" şi ca să se pară că discuţia se 
desfăşoară în faţa noastră între persoane prezente. 

Fiindcă stăruiai adesea pe lângă mine să scriu ceva despre prietenie, 
subiectul mi s-a părut demn să fie cunoscut de toţi şi demn de prietenia 
noastră; aşadar am făcut cu plăcere în aşa fel încât, urmându-ţi 
rugămintea, să fiu de folos multora. Dar, după cum în Cato cel Bătrân, pe 
care ţi l-am dedicat şi care tratează despre bătrâneţe, l-am pus să 
discute pe bătrânul Cato, fiindcă nici un alt personaj nu-mi părea mai 
potrivit să vorbească despre această vârstă decât acela care fusese 
foarte multă vreme bătrân şi avusese şi o bătrâneţe mai frumoasă decât 
toţi ceilalţi, tot astfel, fiindcă aflasem de la părinţii noştri că prietenia lui 
Caius Laelius şi a lui Publius Scipio fusese mai demnă de amintire decât 
oricare alta, Laelius mi s-a părut persoana potrivită să spună despre 
prietenie tocmai ceea ce Scaevola îşi amintea că discutase acela. lar 
acest fel de discuţii, bazat pe autoritatea oamenilor de odinioară, a celor 

iluştri, pare-se că are, nu ştiu cum, mai multă gravitate. De aceea, când 
citesc ce-am scris, până şi eu sunt uneori atât de impresionat încât cred 
că vorbeşte Cato, nu eu. 

Şi după cum atunci, bătrân fiind, am dedicat unui bătrân lucrarea 
despre bătrâneţe, tot aşa în această carte, ca bun prieten ce-ţi sunt, am 
scris către un prieten despre prietenie. Atunci vorbea Cato - în acele 
timpuri nu era aproape nimeni mai bătrân, nimeni mai înţelept decât el; 
acum va vorbi despre prietenie Laelius, înţelept, căci aşa a fost socotit, şi 
strălucit prin gloria prieteniei. 

Aş vrea să uiţi puţin de mine şi să-ţi închipui că vorbeşte însuşi 
Laelius. Caius Fannius şi Quintus Mucius vin la socrul lor după moartea lui 
Africanus; ei încep vorba; le răspunde Laelius, căruia îi aparţine în 
întregime discuţia despre prietenie, în a cărei lectură te vei recunoaşte 
pe tine însuţi. 


II. Fannius. - Aşa-i cum spui, Laelius: nici un om n-a fost mai bun şi 
mai strălucit decât Africanus. Dar trebuie să te gândeşti că ochii tuturor 
sunt îndreptaţi asupra ta. Numai pe tine te numesc şi te consideră 
înţelept. Nu de mult se spunea aceasta despre M. Cato; ştim că pe 
vremea părinţilor noştri Lucius Acilius? a fost numit înţelept; dar şi unul şi 
altul în sensuri diferite: Acilius, pentru că era socotit cunoscător de drept 
civil; Cato, pentru că avea o întinsă experienţă şi pentru că erau lăudate 
multe propuneri înțelepte ale lui în senat şi în for, multe acţiuni dârze sau 
răspunsuri inteligente; de aceea la bătrâneţe avea, aş zice, chiar porecla 
de înţelept; despre tine însă ei socotesc că eşti înţelept în alt fel, nu 
numai prin fire şi prin caracter, ci şi prin studii şi ştiinţă, şi nu cum crede 
mulţimea de rând, ci aşa cum oamenii învăţaţi numesc de obicei înţelept 
pe cineva, aşa cum n-am auzit de nimeni în restul Greciei (căci cei care 
cercetează mai minuţios lucrurile acestea nu pun în rândul înţelepţilor pe 
cei numiţi „cei şapte înţelepţi"), iar la Atena de unul singurs, şi acela 
considerat cel mai înţelept de oracolul lui Apolo; ei gândesc că 
înţelepciunea ta stă în convingerea că toate bunurile tale sunt înăuntrul 
tău şi în faptul că socoteşti întâmplările omeneşti mai prejos decât 
virtutea. Aşadar ei mă întreabă, ca şi pe Scaevola, cred, în ce chip suporţi 
tu moartea lui Africanus, şi aceasta cu atât mai mult cu cât la nonele 
trecute$, când venisem în grădina lui Decimus Brutus”, augurul, pentru a 
lucra împreună, ca de obicei, n-ai fost de faţă şi tu, care, cu foarte mare 
conştiinciozitate, obişnuiai să fii prezent totdeauna la ziua fixată şi să-ţi 
îndeplineşti acea sarcină. 

Scaevola. - Într-adevăr, C. Laelius, mulţi întreabă, aşa cum a spus 
Fannius; dar eu le răspund ceea ce am observat, că tu suporţi cu 
moderație durerea pe care ai suferit-o prin moartea nu numai a unui 
bărbat atât de strălucit, ci mai ales a unui atât de scump prieten, că nu 
puteai să nu fii impresionat de ea şi că aceasta nu s-ar fi potrivit cu 
sentimentul tău de omenie; în ce priveşte însă absenţa ta la none de la 
colegiul nostru, le răspund că pricina ei a fost starea sănătăţii, nu 
mâhnirea. 

Laelius. - Ai vorbit drept, Scaevola, şi adevărat; căci mâhnirea mea 
n-ar fi trebuit să mă abată de la această datorie, pe care am îndeplinit-o 

totdeauna când eram sănătos; în nici un caz nu cred că unui om statornic 
i s-ar putea întâmpla să-şi întrerupă vreodată îndatoririle. 

Tu însă, Fannius, când spui că sunt atât de admirat, cât nici nu văd 
că sunt şi nici nu cer, o faci din prietenie; dar, după cât mi se pare, nu-l 
judeci drept pe Cato; căci sau n-a fost înţelept nimeni, ceea ce de fapt 
cred mai degrabă, sau, dacă a fost cineva înţelept, acela a fost el. în ce 
chip, ca să trec cu vederea altele, a îndurat el moartea fiului său!€ Imi 
aminteam de Paulus’, îl văzusem pe Gallus10, dar aceştia se arătaseră 
tari la moartea unor tineri; Cato însă, la moartea unui om în toată 
puterea şi de-un merit deosebit. 

De aceea să nu-l pui mai presus de Cato nici măcar pe acela pe care 
Apolo l-a socotit, după cum spui, cel mai înţelept; căci lui Cato îi sunt 
lăudate faptele, lui Socrate, vorbele. In ce mă priveşte, pentru ca 
de-acum înainte să mă adresez amândurora, iată ce gândesc: 


III. Dacă aş spune că nu sunt mişcat de pierderea lui Scipio, numai 
înţelepţii şi-ar putea da seama cu câtă dreptate fac asta; dar desigur aş 
minţi. Căci sunt mişcat, lipsit de-un astfel de prieten cum, după părerea 
mea, nu va mai fi nimeni vreodată şi, după cum pot afirma, n-a mai fost 
cu siguranţă nimeni. Dar n-am nevoie de leac: mă mângâi eu însumi, şi 
mângâierea cea mai mare e că sunt departe de ideea greşită care-i 
chinuie de obicei pe cei mai mulţi la moartea prietenilor lor. Socotesc că 
nimic rău nu i s-a întâmplat lui Scipio; dacă s-a întâmplat vreun rău, mie 
mi s-a întâmplat; iar să fii greu chinuit de propriile-ţi nefericiri înseamnă 
să-ţi iubeşti nu prietenul, ci pe tine însuţi. Dar cine ar putea spune că 
soarta n-a fost bună cu el? Căci în afară de cazul că ar fi vrut să-şi 
dorească nemurirea, lucru la care nu se gândea defel, ce n-a dobândit el 
din ceea ce-i este îngăduit unui om să dorească? Ca tânăra întrecut pe 
dată prin virtutea sa de necrezut cele mai mari speranţe pe care 
cetăţenii şi le puseseră în el încă de copil; n-a cerut niciodată consulatul 
şi a fost ales consul de două ori, prima oară înainte de timp!!, a doua 
oară la timp, după lege, dar aproape prea târziu pentru republică; 
nimicind două oraşe, cele mai aprige duşmane ale stăpânirii noastre!?, el 
a stins nu numai războaiele prezente, ci şi pe cele viitoare. Ce să mai 
vorbesc despre caracterul lui deosebit de prietenos, despre dragostea 
faţă de mama sa, despre dărnicia faţă de surori, despre bunătatea faţă 
de ai săi, despre dreptatea lui faţă de toţi? Toate acestea vă sunt 
cunoscute. lar cât de drag a fost concetăţenilor săi a arătat-o jalea de la 
înmormântarea lui. Aşadar, ce bucurie i-ar fi putut aduce câţiva ani de 
viaţă mai mult? Căci chiar dacă bătrâneţea n-ar fi împovărătoare, cum 
îmi amintesc că discuta Cato cu mine şi cu Scipio cu un an înainte dea 


* Fiul lui Cato murise la vârsta de patruzeci de ani, după ce fusese pretor 
şi se distinsese în războiul din Macedonia cu regele Perses. 

* L. Aemilius Paulus Macedonicus, învingătorul lui Perses la Pydna în anul 
168, pierduse doi fii în câteva zile; cel de-al treilea trecu în familia 
Scipionilor; e tocmai P. Scipio Aemilianus, cel de-al doilea Africanus. 

0C, Sulpicius Gallus, consul în anul 166. 

"Publius Cornelius Scipio Aemilianus Africanus (Scipio cel Tânăr), născut 
în anul 185, a fost prima oară consul în anul 147, la treizeci şi opt de ani 
(vârsta cerută era de patruzeci şi trei), iar a doua oară în anul 134, când 
războiul din Spania, căruia i-a pus capăt prin asediul Numanţiei, dura de 
opt ani. 

» Cartagina, distrusă în anul 146, şi Numantia în anul 133 


murit, răpeşte totuşi acea vigoare de care Scipio se mai bucura încă. 

De aceea, datorită fie norocului, fie strălucitelor sale merite, a avut o 
astfel de viaţă încât nu i se mai putea adăuga nimic; iar moartea lui 
fulgerătoare nu i-a dat răgaz să simtă că moare. Despre felul morţii e 
greu de vorbit; vedeţi ce bănuiesc oamenii. Se poate spune totuşi pe 
bună dreptate că pentru Publius Scipio, dintre multele zile de mare 
sărbătoare şi pline de bucurie pe care le-a trăit, cea mai strălucită a fost 
aceea în care, după şedinţa senatului, a fost condus acasă spre seară de 
către senatori, de poporul roman, de aliaţi şi de latini, cu o zi înainte de a 
muri; aşa încât, se pare că de pe o treaptă atât de înaltă a cinstirii a 
ajuns mai degrabă la zeii din cer decât la cei din infern. 


IV. Căci nu sunt de părerea celor care de curând au început să 
susţină că sufletul piere odată cu corpul şi că moartea nimiceşte totul. 
Are mai mult preţ în ochii mei autoritatea celor vechi, fie a strămoşilor 
noştri, care ne-au impus faţă de cei morţi îndatoriri atât de sfinte, ceea 
ce desigur n-ar fi făcut dacă ar fi crezut că aceasta n-are nici o 
importanţă pentru ei; fie a învăţaţilor care au trăit în această ţară şi care, 
prin principiile şi învăţăturile lor, au cultivat Grecia Mare, dispărută acum, 
ce-i drept, dar pe atunci în plină înflorire“, fie a aceluia care a fost 
socotit de oracolul lui Apolo drept cel mai înţelept om şi care nu spunea 
ca în cele mai multe chestiuni când una, când alta'6, ci mereu acelaşi 
lucru: că sufletele oamenilor sunt divine şi că, după ce-au ieşit din corp, 
reîntoarcerea la cer le e deschisă şi cu atât mai uşoară cu cât cineva a 
fost mai bun şi mai drept; de aceeaşi părere era şi Scipio. Acesta, ca şi 
cum ar fi presimţit ceva, numai cu câteva zile înainte de moarte, pe când 
Philus, Manilius” şi încă mulţi alţii erau de faţă, şi chiar şi tu, Scaevola, 
veniseşi împreună cu mine, a discutat trei zile despre stat; sfârşitul 
acestei discuţii a fost aproape în întregime privitor la nemurirea 
sufletelor, lucru pe care spunea că-l auzise de la Africanus în vis, pe când 
dormea!t. Dacă este adevărat că, la moarte, sufletul tuturor celor mai 
buni zboară nespus de uşor de sub paza şi din lanţurile corpului, ca să zic 
aşa, cui credem noi că i-a fost mai uşor drumul spre zei decât lui Scipio? 
De aceea mă tem ca mâhnirea mea faţă de soarta lui să nu fie mai 
degrabă o dovadă de invidie decât una de prietenie. Dacă însă e mai 
adevărat că sufletului moare o dată cu corpul şi că după aceea nu mai 
simţim nimic, aşa cum nu există nici un bine în moarte, tot astfel cu 
siguranţă nu există în ea nici un rău; căci, pierzându-şi simţirea, e ca şi 
cum nu s-ar fi născut deloc omul de care totuşi ne bucurăm că s-a 
născut, atât noi cât şi această cetate. 

De aceea, după cum am spus mai înainte, soarta a fost foarte bună 
cu el, dar mai rea cu mine, care ar fi fost mai drept să mor înaintea lui, 
fiindcă venisem pe lume mai întâi. Dar mă bucur atât de mult de 

amintirea prieteniei noastre încât cred că am trăit fericit, fiindcă mi-am 
dus viaţa alături de Scipio, cu care am împărţit grijile vieţii publice şi ale 
celei particulare, de care am fost strâns legat şi acasă, şi în armată, şi cu 
care m-am înţeles desăvârşit - şi în asta constă toată puterea prieteniei - 
în tot ce voiam, ce simţeam şi ce gândeam. Aşadar nu mă încântă atât 
faima de înţelepciune, de care Fannius a amintit mai înainte, mai ales că 
e neîntemeiată, cât speranţa că amintirea prieteniei noastre va fi eternă; 
şi doresc aceasta cu atât mai mult cu cât din toate veacurile se 
pomenesc abia trei sau patru perechi de prieteni desăvârşiţi!, alături de 
care cred că posteritatea va pomeni şi de prietenia lui Scipio cu Laelius. 

Fannius. - Intr-adevăr, Laelius, lucrurile nu pot fi altfel. Dar fiindcă a 
amintit de prietenie şi avem timp liber, îmi vei face mare plăcere - sper 
că şi lui Scaevola - dacă, aşa cum faci de obicei când eşti întrebat despre 
altele, ne vei spune ce crezi despre prietenie, cum o judeci şi ce sfaturi 
ne dai. 

Scaevola. - Da, pentru mine va fi într-adevăr plăcut, şi Fannius mi-a 
luat-o înainte tocmai când încercam să-ţi cer acelaşi lucru. De aceea ne 
vei face amândurora foarte multă plăcere. 


V. Laelius. - Nu m-aş împotrivi, dacă aş avea încredere în puterile 
mele; căci subiectul e foarte frumos şi, cum a spus Fannius, avem timp. 
Dar cine sunt eu sau ce talent am? E un obicei al profesorilor, şi 
îndeosebi al celor greci, să li se propună un subiect despre care să 
discute, oricât de neaşteptat ar fi el; sarcina e grea şi are nevoie de-un 
exerciţiu nicidecum uşor. De aceea, în privinţa celor ce se pot discuta 
despre prietenie, vă sfătuiesc să-i întrebaţi pe cei care-şi fac o profesiune 
din aceste chestiuni; eu pot să vă îndemn doar atât: puneţi prietenia mai 
presus de toate lucrurile omeneşti; nimic nu este atât de apropiat firii 
noastre, atât de potrivit nouă, fie în împrejurări fericite, fie în nenorocire. 

Dar lucrul de care îmi dau seama mai întâi e că prietenia nu poate 
exista decât între oameni buni.1* Şi, spunând aceasta, nu scormonesc 
până în adânc, ca aceia care discută aceste lucruri mai precis, poate cu 
dreptate, dar cu prea puţin folos pentru viaţa practică; ei susţin că 
nimeni, afară de cel înţelept, nu e om bun. Foarte bine, fie şi aşa; dar ei 
presupun o înţelepciune pe care nici un muritor n-a dobândit-o încă; noi 
însă trebuie să avem în vedere ceea ce există în practica vieţii obişnuite, 
nu ceea ce ne închipuim sau dorim. Niciodată nu voi spune că C. 
Fabricius, Manius Curius, Tiberius Coruncaniuis2%, pe care strămoşii noştri 
îi socoteau înţelepţi, au fost înţelepţi după formula acestor filozofi. De 
aceea să-şi ţină pentru ei titlul de înţelept, rău văzut şi greu de definit, şi 
să admită că aceştia au fost oameni buni. Nu vor face nici măcar atât; 
vor spune că această însuşire nu-i poate fi recunoscută decât 
înţeleptului. 

să ne conducem dar de bunul nostru simţ, cum se spune. Cei care se 
poartă şi trăiesc astfel încât buna lor credinţă, integritatea, dreptatea şi 
generozitatea lor sunt recunoscute nu dau dovadă de nici o lăcomie, 
patimă neînfrânată sau cutezanţă şi pe deasupra sunt de-o mare tărie de 
caracter, cum au fost cei pe care i-am numit mai înainte, pe aceştia aş 
crede că trebuie să-i numim oameni buni, aşa cum au şi fost consideraţi, 

fiindcă, atât cât pot oamenii, urmează natura drept cea mai bună călăuză 
a unei vieţi morale. Ceea ce mie mi se arată limpede e că suntem făcuţi 
prin însăşi natura noastră să trăim într-o anumită comunitate între noi 
toţi şi că aceasta e cu atât mai strânsă cu cât cineva ne e mai apropiat. 
Astfel, concetăţenii sunt preferabili celor veniţi de aiurea, rudele 
preferabile străinilor; cu aceştia natura de la sine a creat prietenia, dar 
această prietenie n-are destulă putere. Căci prietenia e mai presus decât 
înrudirea, prin aceea că iubirea poate lipsi din înrudire, din prietenie însă 
nu; într-adevăr, dacă înlături iubirea, piere şi ceea ce numim prietenie, 
dar înrudirea rămâne. 

Cât de mare însă e puterea prieteniei se poate înţelege mai ales din 
aceea că din infinita comunitate a neamului omenesc, pe care însăşi 
natura a stabilit-o, acest sentiment s-a concentrat şi s-a restrâns atât de 
mult încât toată iubirea se leagă sau între doi oameni, sau între câţiva. 


VI. Prietenia nu e nimic altceva decât înţelegerea deplină, unită cu 
bunăvoință şi iubire, în toate lucrurile divine şi omeneşti; poate că, afară 
de înţelepciune, zeii nemuritori n-au dat omului nimic mai bun. Unii 
preferă bogăţia, alţii sănătatea, unii puterea, alţii onorurile, mulţi chiar 
plăcerile. Acestea din urmă se potrivesc de fapt dobitoacelor, iar cele 
dintâi sunt trecătoare şi nesigure, depinzând nu atât de planurile noastre 
cât de întâmplările oarbe ale soartei. Cei care pun supremul bine în 
virtute aceia fac într-adevăr foarte bine; dar tocmai această virtute 
creează şi menţine prietenia, căci fără virtute nu poate exista nicidecum 
prietenie. 

Acum să înţelegem virtutea după practica obişnuită a vieţii şi a 
vorbirii noastre, să n-o măsurăm, ca anumiţi învăţaţi, după strălucirea 
cuvintelor, şi să-i considerăm oameni buni pe cei ce sunt socotiți astfel, 
pe unii ca Paulus, Cato, Gallus, Scipio şi Philus; viaţa obişnuită se 
mulţumeşte cu aceştia; iar pe cei pe care nu-i găsim absolut nicăieri să-i 
lăsăm la o parte. 

Aşadar, prietenia între astfel de oameni are avantaje atât de mari 
încât abia pot să le numesc. În primul rând, cum poate fi viaţă cu 
adevărat, după cum spune Ennius, aceea care nu-şi găseşte liniştea în 
iubirea mutuală a unui prieten? Ce e mai plăcut decât să ai pe cineva cu 
care să îndrăzneşti să vorbeşti totul cum vorbeşti cu tine? Ce preţ ar 
avea bucuria în împrejurări fericite, dacă n-ai avea pe cineva care să se 
bucure de ea la fel ca tine? lar nenorocirea ar fi greu s-o înduri fără 
cineva care s-o suporte şi mai greu decât tine. In sfârşit, toate celelalte 
lucruri pe care le dorim sunt potrivite fiecare de regulă pentru un singur 
scop: bogăţia, ca să te foloseşti de ea; puterea, ca să fii onorat; onorurile, 
ca să fii lăudat; plăcerile, ca să te bucuri; sănătatea, ca să fii cruțat de 
durere şi să te slujeşti cum trebuie de corpul tău; prietenia însă conţine 
cele mai multe avantaje. Oriunde te întorci, ea e de faţă; nu e 
îndepărtată de nicăieri; nu e niciodată inoportună, niciodată supărătoare; 
aşadar nu ne folosim nici de apă, nici de foc, cum se spune??, în mai 
multe împrejurări decât de prietenie. Şi nu vorbesc acum despre 
prietenia de rând sau cea obişnuită, care şi ea încântă şi foloseşte, ci 
despre cea adevărată şi desăvârşită, cum a fost a celor câţiva despre 
care se pomeneşte. Căci prietenia dă mai multă strălucire împrejurărilor 
fericite şi uşurează nenorocirea, împărţind-o şi împărtăşind-o. 


2 Expresie latină: apa şi focul sunt elemente strict indispensabile vieţii 
omului. 


VII. Oricât de multe şi oricât de mari avantaje ar avea prietenia, ea e 
fără îndoială mai presus de orice prin aceea că face să strălucească 
dulcea speranţă în viitor şi nu lasă curajul să slăbească sau să piară. Cine 
priveşte un adevărat prieten priveşte oarecum propriul său chip. De 
aceea cei de departe sunt prezenţi, săracii trăiesc în belşug, cei slabi 
sunt puternici şi, ceea ce e mai greu de spus, morţii trăiesc; atât de 
multă cinstire, atâta amintire şi atât de mare regret al prietenilor îi 
însoțesc. De aceea moartea lor pare fericită, iar viaţa acestora vrednică 
de laudă. lar dacă vei îndepărta din lume legăturile de prietenie, nu va 
mai putea rămâne în picioare nici o casă, nici un oraş şi nici măcar 
munca câmpului nu va mai dăinui. Dacă aceasta nu se înţelege, se poate 
vedea limpede din neînţelegeri şi dezbinări cât de mare e puterea 
prieteniei şi a bunei înţelegeri. Căci ce familie e atât de trainică, ce stat 
atât de puternic, încât să nu poată fi răsturnate din temelii prin uri şi 
dezbinări? Din aceasta se poate vedea cât de binefăcătoare e prietenia. 

Într-adevăr, se zice că un învăţat din Agrigent22 a spus în versuri 
greceşti ca un inspirat de zei că prietenia uneşte, iar dezbinarea risipeşte 
tot ce există şi tot ce se mişcă pe pământ şi în tot universul. Toţi oamenii 
înţeleg aceasta şi o şi dovedesc în fapt. Astfel, dacă vreodată cineva e 
dator să înfrunte un pericol pentru prietenul său sau să ia parte la el, cine 
nu preamăreşte aceasta cu cele mai mari laude? Ce aclamații acum de 
curând în tot teatrul ia reprezentarea noii piese a lui Marcus Pacuviuis?3, 
oaspetele şi prietenul meu, atunci când, neştiind regele cine e Oreste, 
Pilade afirma că Oreste e el, ca să fie ucis în locui aceluia, iar Oreste, aşa 
cum şi era, susţinea într-una că el e Oreste! Spectatorii, în picioare, 
aplaudau o simplă născocire; ce credem că ar fi făcut, dacă ar fi fost 
adevărat? Natura însăşi îşi dezvăluia nestânjenit puterea, de vreme ce 
oamenii socoteau că e bine la altul ceea ce nu puteau face ei înşişi. 

Mi se pare că asta e tot ce-am putut spune că gândesc despre 
prietenie. Dacă, afară de aceasta, sunt şi altele (şi eu cred că sunt 
multe), să-i întrebaţi, de veţi găsi de cuviinţă, pe cei care dezbat aceste 
lucruri. 

Fannius. - Noi însă te vom întreba mai bine pe tine; de altminteri 
i-am întrebat adesea şi pe aceştia şi i-am ascultat de fapt cu plăcere, dar 
felul tău de a trata lucrurile e oarecum altul. 

Scaevola. - Ai afirma-o şi mai mult, Fannius, dacă de curând, când 
s-a discutat despre stat, te-ai fi aflat în grădina lui Scipio. Ce apărător al 
dreptăţii a fost el atunci împotriva iscusitei cuvântări a lui Philus?*! 

Fannius. - De fapt, i-a fost uşor celui mai drept dintre oameni să 
apere dreptatea. 

Scaevola. - Dar prietenia? Oare nu-i va fi uşor s-o apere celui care 
şi-a câştigat cea mai mare glorie, fiindcă a păstrat-o cu cea mai neclintită 
cinste, statornicie şi dreptate? 


VIII. Laelius. - Dar aceasta înseamnă să mă constrângeţi; căci ce 
interesează cum mă constrângeţi? Fapt e că mă constrângeţi, 
într-adevăr, să rezişti stăruinţelor ginerilor, mai ales când e vorba de-o 
dorinţă îndreptăţită, nu e numai greu, dar nici măcar nu e drept. 


2 Empedocle 

z3 Autor de tragedii, prieten cu Scipio şi cu Laelius 

+1 Aluzie la ceea ce Laelius, în De republica (cartea a III-a), vorbise 
împotriva lui Philus, care primise însărcinarea sa expună părerile 
scepticului Carneade în privinţa dreptului. 


Aşadar, gândindu-mă foarte adesea la prietenie, mi se pare de obicei 
că trebuie să ne întrebăm mai ales dacă prietenia e dorită din pricina 
slăbiciunii şi a lipsurilor noastre, pentru ca, printr-un schimb reciproc de 
servicii, fiecare să primească de la altul ceea ce n-ar putea obţine prin 
propriile sale forţe, şi să răspundă la fel la rândul său, sau dacă aceasta e 
într-adevăr un aspect al prieteniei, dar că ea are o altă cauză mai 
importantă, mai nobilă şi mai legată de natura omenească. lubirea e de 
fapt impulsul iniţial la legarea unei prietenii, de unde şi vine numele de 
prietenie?5. Foloase obţinem adesea chiar şi de la cei care sunt cultivați 
printr-o prietenie făţarnică şi sunt respectaţi datorită împrejurărilor; în 
prietenie însă nu e nimic mincinos, nimic prefăcut, şi totul în ea e 
adevărat şi spontan. 

De aceea mi se pare că prietenia îşi are originea mai degrabă în 
natura omului decât în nevoie, că provine mai mult dintr-o înclinare 
sufletească, unită cu un sentiment de iubire, decât din calculul folosului 
pe care l-ar putea aduce. Ce este această înclinare naturală se poate 
observa chiar la unele animale, care, până la o vreme, îşi iubesc puii şi 
sunt iubite de ei atât de mult încât se vede uşor impulsul lor natural. 
Lucrul e cu mult mai evident la om: mai întâi din dragostea pe care o 
vedem între copii şi părinţi, şi care nu se poate curma decât printr-o 
crimă îngrozitoare; apoi, când apare un sentiment de iubire asemănător, 
în momentul când găsim pe cineva cu care ne potrivim la caracter şi la 
fire fiindcă vedem parcă strălucind în el, ca să zic aşa, cinstea şi virtutea. 

Nimic, într-adevăr, nu e mai vrednic de iubire decât virtutea, nimic 
care să ne îmbie mai mult la iubire, de vreme ce noi iubim într-un fel, 
pentru virtutea şi cinstea lor, chiar oameni pe care nu i-am văzut 
niciodată. Cui nu-i place să-şi amintească cu dragoste plină de afecţiune 
de Caius Fabricius şi de Manius Curius, pe care nu i-a văzut niciodată? 
Dar cine nu-i urăşte pe Tarquinius Superbus, pe Spurius Cassius şi pe 
Spurius Maelius?6? In Italia s-au dat lupte pentru supremație cu doi 
comandanţi, cu Pirus şi cu Hanibal; împotriva unuia, din cauza cinstei lui, 
nu suntem prea porniţi; pe celălalt, din cauza cruzimii lui, această cetate 
îl va uri totdeauna. 


IX. lar dacă puterea cinstei este atât de mare încât o preţuim la cei 
pe care nu i-am văzut niciodată sau, ceea ce e şi mai mult, chiar la 
duşmani, ce e de mirare dacă sufletele oamenilor sunt mişcate când li se 
pare că văd virtutea şi bunătatea acelora cu care pot fi uniţi prin legături 
de fiecare zi? Totuşi prietenia se întăreşte prin binefacerile primite, 
printr-un devotament încercat şi, pe deasupra, prin intimitate; prin 
adăugarea acestora la impulsul iniţial spre iubire se naşte o minunată şi 
mare afecţiune. Dacă unii cred că asta porneşte din slăbiciune, pentru ca 
fiecare să aibă prin cine obţine ceea ce doreşte, ei atribuie prieteniei, 
despre care pretind că provine din lipsă şi din nevoie, o origine peste 
măsură de umilă şi foarte puţin nobilă, ca să zic aşa. Dacă lucrurile ar sta 
astfel, cu cât cineva ar crede că are mai puţine posibilităţi, cu atât ar fi 
mai apt pentru prietenie; ceea ce e departe de-a fi aşa. 

Căci cu cât cineva are mai multă încredere în sine şi cu cât cineva e 
mai întărit prin virtute şi înţelepciune, astfel încât să nu aibă nevoie de 
nimeni şi să considere că toate ale sale depind numai de sine, cu atât 
mai mult caută şi cultivă prieteniile. Cum adică? Avea Africanus nevoie 


% În latină: amor, amicitia din amare. 
% Spurius Cassius Vecellinus, ca şi Spurius Maelius, au fost ucişi fiindcă ar 
fi aspirat la regalitate; titlul de rege a fost totdeauna odios romanilor. 


de mine? Nicidecum, pe Hercule! Nici eu de el; însă eu l-am iubit dintr-un 
fel de minunare faţă de virtutea lui, iar el, la rândul său, m-a prețuit 
poate dintr-o oarecare stimă pe care o avea pentru caracterul meu; 
intimitatea a sporit afecțiunea. Dar cu toate că multe şi mari avantaje au 
rezultat din aceasta, motivele de iubire n-au fost totuşi determinate de 
speranţa dobândirii lor. 

Căci după cum nu suntem binefăcători şi darnici ca să cerem 
recunoştinţă (căci nu facem o binefacere ca să luăm camătă, ci suntem 
înclinați din fire spre dărnicie), tot astfel socotim că trebuie să căutăm 
prietenia nu împinşi de speranţa în răsplată, ci pentru că tot preţul ei stă 
tocmai în iubire. 

Cei care, ca animalele, raportează totul la plăcere?” sunt cu totul de 
altă părere; şi nu e de mirare; căci nu pot să-şi ridice privirile la nimic 
înalt, la nimic măreț şi divin cei care şi-au înjosit puterea de cugetare 
punând-o toată în slujba unui lucru atât de nedemn şi atât de vrednic de 
dispreţ. De aceea să-i îndepărtăm din această discuţie, iar noi să 
înţelegem că sentimentul de iubire şi dragostea devotată se nasc în chip 
firesc de îndată ce se iveşte virtutea. Cei care doresc această virtute se 
leagă şi se apropie mai mult între ei, ca să se bucure de prezenţa celui 
pe care au început să-l iubească şi de caracterul lui; ei sunt egali şi 
asemănători în iubire, mai înclinați să facă servicii decât să le ceară, şi 
aceasta e nobila întrecere dintre ei. Astfel se vor dobândi din prietenie 
cele mai mari foloase şi ideea despre originea ei determinată de natura 
omului, nu de slăbiciunea lui, ne va apărea mai demnă şi mai adevărată. 
Căci dacă interesul ar lega prieteniile, tot el, schimbându-se, le-ar 
destrăma; dar fiindcă natura nu se poate schimba, adevăratele prietenii 
sunt eterne. De fapt, vedeţi acum originea prieteniei, afară numai dacă 
n-aveţi voi de spus ceva. 

Fannius. - Nu, continuă tu, Laelius; căci am dreptul să răspund şi 
pentru el, care e mai tânăr. 

Scaevola. - Bine spui, Fannius. De aceea să ascultăm. 


X. Laelius. - Ascultaţi dar, dragii mei, ceea ce discutam foarte 
adesea cu Scipio despre prietenie. De altminteri el spunea că nimic nu e 
mai greu decât ca prietenia să dureze până în ultima zi a vieţii; căci de 
multe ori se întâmplă sau ca interesele să fie deosebite, sau ca ideile 
politice să nu fie aceleaşi, şi adesea se schimbă până şi caracterul 
oamenilor, uneori din cauza împrejurărilor nefericite, alteori datorită 
înaintării în vârstă. Şi dovada despre aceste lucruri o lua din comparaţia 
cu prima tinereţe, fiindcă cele mai mari iubiri ale copiilor încetează îndată 
ce-şi părăsesc toga pretextă; dacă însă le prelungesc până în anii 
tinereţii, ele se destramă totuşi uneori din cauza rivalităţii pentru 
încheierea unei căsătorii sau pentru vreun alt avantaj pe care nu-l pot 
obţine amândoi prietenii deodată. Şi chiar dacă unii au continuat 
prietenia mai departe, ea a fost totuşi zdruncinată adesea, dacă au 
ajuns la rivalitate pentru onoruri; căci nu există pacoste mai mare pentru 
prietenie decât lăcomia de bani a celor mai mulţi şi lupta pentru onoruri 
şi glorie a celor mai buni, luptă din care s-au iscat adesea duşmănii 
înverşunate între cei mai buni prieteni. 

Dezbinări mari şi de cele mai multe ori legitime se ivesc şi atunci 
când se cere de la prieteni ceva nedrept, de pildă să fie uneltele unei 
patimi sau ajutoare la săvârşirea unei nedreptăţi; cei care refuză, oricât 
de frumos ar face-o, sunt acuzaţi totuşi că-şi calcă datoria de prieteni de 


” Aluzie la epicurei 


către cei cărora nu vor să le facă pe plac; aceia însă care îndrăznesc să 
ceară orice de la un prieten recunosc, prin însăşi cererea lor, că vor face 
totul pentru un prieten. Nemulțumirea adânc înrădăcinată a acestora nu 
numai că pune capăt de obicei legăturilor de prietenie, dar chiar dă 
naştere unor uri fără moarte. Aceste multe primejdii ameninţă prieteniile 
ca o fatalitate, astfel încât Scipio credea că a scăpa de toate e o dovadă 
nu numai de înţelepciune, ci şi de noroc. 


XI. De aceea să vedem mai întâi, dacă sunteţi de părere, până unde 
trebuie să meargă iubirea în prietenie. Dacă Coriolanus a avut prieteni, 
aceştia ar fi trebuit oare să ridice armele împotriva patriei împreună cu 
el?8? Oare prietenii ar fi trebuit să-l ajute pe Vecellinus, care aspira la 
domnie, sau pe Maelius? 

E adevărat, pe Tiberius Gracchus, care zdruncina statul, l-am văzut 
părăsit de Quintus Tubero?’ şi de alţi prieteni de-ai lui de aceeaşi vârstă. 
Dar Caius Blossius din Cumae?’ oaspetele familiei de Scaevola, când a 
venit la mine, fiindcă mă aflam în consiliul consulilor Laenas şi Rupilius3?, 
pentru a se dezvinovăţi, aducea drept scuză, ca să-l iert, că-l preţuia atât 
de mult pe Tiberius Gracchus încât socotea că trebuie să facă tot ce voia 
el. Atunci l-am întrebat: „Chiar dacă ar fi vrut să dai foc Capitoliului? - 
Niciodată, spuse el, n-ar fi vrut asta, dar, dacă ar fi vrut-o, m-aş fi supus.” 
Vă daţi seama ce vorbă nelegiuită! Şi, pe Hercule, aşa a făcut, sau chiar 
mai mult decât a spus; căci nu s-a supus îndrăznelii nebuneşti a lui 
Tiberius Gracchus, ci a fost în fruntea ei, nu s-a arătat tovarăş al nebuniei 
lui, ci căpetenia ei. Astfel, temându-se, din cauza acestei rătăciri a lui, de 
ancheta unei instanţe extraordinare, a fugit în Asia, s-a dus la duşmani şi 
a ispăşit greu, dar pe merit, vina sa împotriva statului. Aşadar faptul de-a 
fi greşit din cauza unui prieten nu este o scuză; căci de vreme ce părerea 
bună despre virtutea ta ţi-a mijlocit prietenia, e greu ca prietenia să 
rămână în fiinţă, dacă te-ai depărtat de virtute. 

lar dacă am stabilit că e bine să acordăm prietenilor noştri orice vor 
sau să obţinem de la ei orice dorim, n-ar fi nici un rău în aceasta, dacă 
am fi de-o înţelepciune într-adevăr desăvârşită; dar noi vorbim de 
prieteni care sunt sub ochii noştri, pe care i-am văzut sau despre care 
ştim din auzite, oameni din viaţa de toate zilele; din rândul acestora 
trebuie să ne luăm exemplele şi mai ales din rândul acelora care se 
apropie mai mult de înţelepciune. Vedem că Aemilius Papus a fost bun 
prieten cu Caius Luscinus (aşa am aflat de la părinţii noştri), că au fost 
consuli împreună de două ori şi colegi de cenzură; se spune apoi că 
Manius Curius şi Tiberius Coruncanius au fost foarte strâns legaţi şi cu 
aceştia, şi între ei. Dar nici măcar nu putem presupune că vreunul dintre 
ei a cerut prietenului său ceva care să fie contra bunei-credinţe, a 
jurământului sau a statului. Căci ce mai e nevoie să spunem, când e 
vorba de astfel de oameni, că, dacă vreunul ar fi cerut aşa ceva, n-ar fi 
obţinut, dat fiind că erau oameni demni de toată veneraţia şi că e tot atât 
de nelegiuit să faci o astfel de faptă, dacă ţi se cere, sau s-o ceri tu? Dar 
pe Tiberius Gracchus îl urmau C. Carbo şi C. Cato, precum şi fratele lui, 


3 Caius Marcius Coriolanus, condamnat la exil, se refugie, după legendă, 
la volsci şi veni cu armată împotriva Romei, pe care se înduplecă să n-o 
cucerească, la rugăminţile soţiei şi ale mamei sale. 

» Nepotul lui Scipio cel Tânăr 

» Filozof grec, inspirator al reformelor lui Tiberius Gracchus. După 
moartea acestuia, fugi la Pergam, la regele Aristonicus, pe atunci în luptă 
cu romanii, după înfrângerea căruia se sinucise (anul 130). 

3 Consuli în anul 132 


Caius??, cu mult mai puţin zelos pe-atunci, dar care acum e deopotrivă 
cel mai aprig duşman al nostru. 


XII. Aşadar în prietenie să consfinţim această lege: să nu cerem 
lucruri nedemne şi nici să nu le facem, dacă ni se cer. Căci este o scuză 
ruşinoasă şi care nu trebuie să fie nicidecum primită, dacă cineva, atât în 
privinţa celorlalte greşeli cât şi într-o vină împotriva statului, declară că a 
făcut greşeala în virtutea prieteniei, într-adevăr, Fannius şi Scaevola, 
avem o astfel de poziţie socială încât trebuie să vedem cu mult înainte 
nenorocirile care ameninţă republica. 

Obiceiul strămoşilor s-a cam abătut acum din drumul său. Tiberius 
Gracchus a încercat să devină rege sau în tot cazul a domnit câteva luni. 
Auzise sau văzuse oare poporul roman ceva asemănător? Nu pot spune 
fără să plâng cât rău i-au făcut lui Publius Scipio prietenii şi rudele lui 
Tiberius, care i-au urmat exemplul chiar şi după moarte??. Căci lui Carbo, 
de bine de rău, i-am ţinut piept, cum am putut, datorită recentei 
pedepsiri a lui Tiberius Gracchus; nu-mi place însă să prevestesc la ce 
mă aştept de la tribunatul lui Caius Gracchus. Răul, care alunecă mai 
uşor în jos spre dezastru, odată ce-a început, se întinde mai departe. 
Vedeţi ce nenorocire s-a întâmplat şi până acum cu buletinele de vot mai 
întâi prin legea Gabinia, apoi, după doi ani, prin legea Cassia3%. Mi se 
pare că şi văd poporul despărţit de senat şi chestiunile cele mai 
importante rezolvându-se după bunul plac al mulţimii. Ei bine, cei care 
vor afla cum se fac asemenea lucruri vor fi mai numeroşi decât cei care 
vor şti să le reziste. 

În ce scop am spus acestea? Pentru că nimeni nu încearcă aşa ceva 
fără complici. Aşadar, cetăţenilor de treabă trebuie să li se dea sfatul ca, 
dacă printr-o întâmplare au dat din neştiinţă peste altfel de prietenii, să 
nu se creadă atât de legaţi încât să nu se despartă de nişte prieteni care 
greşesc într-o chestiune de mare importanţă. Cei ticăloşi trebuie să fie 
pedepsiţi şi, desigur, nu mai puţin cei care-i vor fi urmat pe alţii decât cei 
care vor fi fost ei înşişi capii ticăloşiei. Cine a fost mai strălucit în Grecia 
decât Temistocle? Cine mai puternic? După ce, ca general, a eliberat 
Grecia din sclavie în războiul cu perşii şi din cauza urii a fost izgonit în 
exil, n-a suportat nedreptatea patriei nerecunoscătoare, pe care ar fi 
trebuit s-o suporte; a făcut la fel cum făcuse Coriolan la fel cu douăzeci 
de ani mai înainte. Nu s-a găsit nimeni să-i ajute pe aceştia împotriva 
patriei; aşadar amândoi s-au sinucis. 

De aceea o astfel de înţelegere între cei răi nu numai că nu trebuie 
să fie protejată sub scuza prieteniei, ci mai degrabă trebuie să fie 
pedepsită prin toate chinurile, pentru ca nimeni să nu creadă că-i este 
îngăduit să-l urmeze pe-un prieten, chiar când acesta porneşte război 
împotriva patriei; de fapt, după cum au început să meargă lucrurile, 
poate că această nenorocire se va întâmpla cândva. Pe mine însă nu mă 
îngrijorează mai puţin cum va fi statul după moartea mea decât cum este 
el astăzi. 


2 Caius Papirius Carbo, fervent partizan al lui Tiberius Gracchus; C. Cato e 
nepotul lui Cato Maior; Caius Gracchus pieri la rândul său victimă a 
oligarhiei, în anul 122. 

3 E vorba de Publius Scipio Nasica, cel care l-a ucis pe Caius Gracchus; a 
murit la Pergam, unde plecase într-o misiune, ca să scape de primejdia 
răzbunării poporului. 

“ Legea Gabinia (anul 139) introduce votul secret la alegeri şi legea 
Cassia (anul 137) în exprimarea părerii judecătorilor 


XIII. Aşadar să hotărâm că prima lege a prieteniei este aceasta: să 
cerem de la prieteni ceea ce e cinstit, să facem pentru prieteni ceea ce e 
cinstit, şi, fără să aşteptăm să fim rugaţi, să fim totdeauna plini de zel, să 
nu şovăim niciodată şi să îndrăznim să ne spunem sincer părerea. 
Prietenii care ne sfătuiesc bine trebuie să aibă foarte mare autoritate în 
prietenie, să folosească această autoritate îndemnând nu numai pe faţă, 
dar chiar energic, dacă împrejurarea o va cere, şi totodată să găsească 
ascultarea cuvenită. 

Socotesc că unora, despre care aud că au fost consideraţi înţelepţi în 
Grecia, le-au plăcut unele idei curioase (dar nu e subiect asupra căruia ei 
să nu-şi exercite subtilitatea); unii spun că prieteniile excesive trebuie 
evitate, pentru ca un singur om să nu fie obligat să se neliniştească 
pentru mai mulţi; îi e de-ajuns şi prea de-ajuns fiecăruia grija de propriile 
sale treburi şi e neplăcut să fii prea amestecat în treburile altora; e cât se 
poate de avantajos să ai frâiele prieteniei cât mai slobode, ca să le 
strângi când vrei sau să le laşi în voie; căci esenţialul pentru a trăi fericit 
e liniştea sufletească, de care sufletul nu s-ar putea bucura, dacă unul 
singur s-ar chinui pentru mai mulţi. 

Se spune însă că alţii afirmă cu şi mai multă brutalitate (punct pe 
care i-am atins în treacăt puţin mai înainte) că trebuie să căutăm 
prieteniile pentru a fi apăraţi şi ajutaţi, nu pentru devotament şi iubire; 
aşadar cu cât cineva are mai puţină tărie şi mai puţine forţe cu atât 
caută mai mult prieteniile; aşa se face că femeile caută sprijinul 
prieteniilor mai mult decât bărbaţii, săracii mai mult decât bogatii, şi cei 
nenorociţi mai mult decât cei ce sunt socotiți fericiţi. 

Ce minunată înţelepciune! De fapt, cei care îndepărtează din viaţă 
prietenia, care este tot ce ne-au dat mai bun şi mai plăcut zeii 
nemuritori, par că fac să dispară soarele din lume. Căci ce este această 
lipsă de griji, ademenitoare, e drept, în aparenţă, dar care în realitate 
trebuie respinsă în multe privinţe? Într-adevăr, e absurd să nu iei asupra 
ta o faptă sau o iniţiativă cinstită, sau, dacă ţi-ai luat-o, să renunţi la ea, 
ca să fii scutit de griji. Dacă fugim de griji, trebuie să fugim de virtute, 
care în chip firesc dispreţuieşte şi urăşte, făcându-şi griji, tot ce-i este 
potrivnic, aşa cum bunătatea urăşte răutatea, cumpătarea desfrâul, 
curajul laşitatea; de aceea se poate vedea că mai ales cei drepţi suferă 
din cauza nedreptăţii, cei curajoşi din cauza laşităţii, cei moderați din 
cauza neruşinării. Aş xiasjjsirea “am” ţejjsţi că unui suflet cu temelie 
morală este aceea de a se bucura de tot ce e bine şi de-a suferi din 
cauza răului. 

De aceea, dacă înțeleptul nu e scutit de dureri sufleteşti, şi fără 
îndoială nu este, doar dacă nu socotim că orice sentiment omenesc e 
stârpit din sufletul lui, ce motiv avem să îndepărtăm cu totul prietenia de 
viaţă, ca să nu suferim din cauza ei unele neplăceri? într-adevăr, ce 
deosebire este, dacă facem să dispară simţirea, nu zic între animal şi om, 
ci între un om şi un trunchi sau un bolovan sau altceva de acelaşi fel? 
Căci nu trebuie să-i ascultăm pe cei care susţin că virtutea este aspră şi 
dură ca fierul; ea este, în multe alte împrejurări cât şi în prietenie, 
delicată şi sensibilă, astfel încât se revarsă de bucurie, ca să zic aşa, 
când prietenul e fericit, şi se chinuie la nefericirea lui. De aceea această 
nelinişte pe care trebuie s-o încercăm adesea pentru un prieten nu este 
atât de puternică încât să îndepărteze prietenia din viaţă, după cum 
unele griji şi supărări pe care le aduc virtuțile nu reuşesc să alunge 
virtuțile. 


XIV. Deoarece însă, aşa cum am spus mai înainte, prietenia se leagă 
la ivirea unui semn de virtute, de care un suflet asemănător se poate 
apropia şi cu care se poate uni, ori de câte ori se întâmplă aceasta, e 
firesc să ia naştere iubirea. 

Ce e mai lipsit de sens decât să fii încântat de multe lucruri 
neînsufleţite ca, de exemplu, de onoare, de glorie, de o clădire, de 
îmbrăcăminte şi de îngrijirea corpului, şi sa nu fii încântat în cel mai înalt 
grad de o fiinţă înzestrată cu virtute, de cineva care poate să iubească 
sau, ca să spun aşa, să răspundă la iubire, într-adevăr, nimic nu e mai 
plăcut decât răsplata afecțiunii, nimic mai plăcut decât atenţiile şi 
serviciile reciproce. 

Ei bine, dacă adăugăm, ceea ce se poate adăuga pe bună dreptate, 
faptul că nu există nimic care să îmbie şi să atragă la sine vreun lucru 
atât de mult cât atrage asemănarea la prietenie, se va admite fără 
îndoială ca un adevăr că cei buni îi iubesc pe cei buni şi şi-i atrag ca şi 
cum aceia ar fi uniţi cu ei prin înrudire şi natură; căci natura, mai mult 
decât orice, caută şi pune stăpânire pe tot ce-i seamănă. De aceea, 
Fannius şi Scaevola, este evident, după părerea mea, că cei buni au unul 
faţă de altul o afecţiune oarecum necesară, izvor al prieteniei hotărât de 
natură. Dar această bunătate se întinde şi asupra mulţimii. Căci virtutea 
nu e inumană, nici egoistă şi nici trufaşă, ea care apără de obicei chiar 
popoare întregi şi se îngrijeşte foarte mult de ele, ceea ce fără îndoială 
n-ar face, dacă i-ar fi silă să iubească mulţimea. 

Ba mai mult decât atât, mi se pare că aceia care-şi închipuie că 
prieteniile se bazează pe interes suprimă legătura cea mai plăcută a 
prieteniei; căci nu încântă atât folosul dobândit printr-un prieten cât 
însăşi iubirea prietenului, iar ceea ce provine de la un prieten e plăcut 
numai atunci când porneşte din inimă; nu numai că oamenii nu cultivă 
prieteniile din pricina nevoilor, dar, dimpotrivă, cei care, din cauza 
puterii, a bogățiilor şi mai ales a virtuţii, în care se află cel mai mare 
sprijin, au mult mai puţină nevoie de alţii, tocmai aceia sunt cei mai 
generoşi şi cei mai binefăcători. Şi poate că nu e nevoie ca prietenilor să 
nu le lipsească niciodată absolut nimic; într-adevăr în ce împrejurare s-ar 
fi manifestat iubirea mea, dacă Scipio n-ar fi avut niciodată nevoie, nici în 
timp de pace, nici în timp de război, de sfatul şi de serviciile mele? 
Aşadar nu prietenia a urmat interesului, ci interesul a urmat Prieteniei. 


XV. Nu trebuie, prin urmare, să-i ascultăm pe oamenii moleşiţi de 
plăceri, dacă vor discuta vreodată despre prietenie, pe care n-o cunosc 
nici din practică, nici din teorie; căci, o, credinţă a zeilor şi a oamenilor, 
cine ar vrea să înoate în toate bogăţiile şi să trăiască într-un belşug fără 
margini, dacă i s-ar cere să nu iubească pe nimeni şi nici să nu fie iubit 
de cineva? Asta e viaţa tiranilor, în care nu poate exista desigur nici 
credinţă, nici dragoste, nici încredere într-un devotament statornic, în 
care totul e necontenită bănuială şi îngrijorare, în care nu e loc pentru 
prietenie. Intr-adevăr, cine l-ar putea iubi pe cel de care se teme sau pe 
cel de care crede că e temut? Totuşi, din prefăcătorie, cel puţin pentru 
un timp, tiranii sunt respectaţi. Dar dacă cumva cad, cum se întâmplă de 
obicei, atunci se vede cât de mult au fost lipsiţi de prieteni. Tarquinius 
spunea, se zice, că numai în exil înţelesese cine îi fuseseră prieteni 
credincioşi şi cine necredincioşi, atunci când nu mai putea să-i trateze 
după merit nici pe unii, nici pe alţii. 

De altminteri, cu trufia şi neobrăzarea lui, m-aş mira să fi putut avea 
vreun prieten. După cum moravurile celui pe care l-am amintit n-au putut 


să-i creeze adevăraţi prieteni, tot astfel bogăţiile multor oameni 
preaputernici înlătură prieteniile sincere. Căci nu numai că Norocul însuşi 
este orb, ci foarte adesea îi orbeşte şi pe cei pe care i-a îmbrăţişat; 
astfel, de obicei, ei sunt mânaţi de dispreţ şi aroganță, şi nimic nu poate 
fi mai nesuferit decât un bogat fără minte. Poţi vedea într-adevăr că unii 
care înainte au avut purtări binevoitoare se schimbă datorită puterii 
militare sau civile, sau că, datorită prosperității, dispreţuiesc vechile 
prietenii şi se dedică altora noi. 

Ce este însă mai stupid decât ca, având din belşug bogății, mijloace 
băneşti şi putere, să-şi procure tot ce se poate procura cu bani: cai, 
sclavi, îmbrăcăminte aleasă, vase de preţ, şi să nu-şi câştige prieteni, 
adică podoaba cea mai de seamă şi cea mai frumoasă a vieţii? 
Intr-adevăr, atunci când îşi procură celelalte lucruri, nu ştiu pentru cine le 
procură, nici pentru cine se trudesc (căci fiecare dintre ele aparţine celui 
care e mai puternic); dar fiecare om rămâne posesorul statornic şi sigur 
ai prieteniilor sale; astfel încât, chiar dacă ar rămâne neatinse celelalte 
bunuri, care sunt un fel de daruri ale Norocului, totuşi viaţa pustie şi 
lipsită de prieteni n-ar putea fi plăcută. Dar de-ajuns despre acestea. 


XVI. Trebuie însă să stabilim acum până unde poate merge prietenia 
şi unde trebuie să se oprească. Asupra acestei chestiuni văd că există 
trei păreri, dintre care eu nu aprob nici una: prima cere să avem faţă de 
prieteni aceleaşi sentimente ca şi faţă de noi înşine; a doua, ca 
devotamentul nostru faţă de prieteni să fie absolut egal cu devotamentul 
lor faţă de noi; a treia, ca fiecare să fie prețuit de prieteni atât cât 
preţuieşte el însuşi. 

Nu aprob absolut nici una din aceste trei păreri. Cea dintâi, anume 
ca fiecare să fie animat de aceleaşi sentimente faţă de prieten ca şi faţă 
de sine, nu e întemeiată. Într-adevăr, cât de multe lucruri pe care nu 
le-am face niciodată pentru noi le facem pentru prieteni! Rugăm pe-un 
nevrednic, cerem îndurare, sau ne mâniem prea aspru pe cineva şi-l 
atacăm cu prea mare violenţă, toate lucruri care, făcute în interesul 
nostru, nu sunt îndeajuns de demne, dar în interesul prietenilor sunt întru 
totul onorabile; numeroase sunt împrejurările în care oameni buni 
sacrifică multe din avantajele lor şi îngăduie să le fie micşorate, pentru 
ca să se bucure de ele mai degrabă prietenii decât ei înşişi. 

A doua părere e cea care mărgineşte prietenia la un schimb egal de 
servicii şi de bunăvoință. Asta înseamnă însă să calculezi prietenia strâmt 
şi meschin, aşa încât socoteala încasărilor să fie egală cu a cheltuielilor. 
Adevărata prietenie mi se pare că e mai bogată şi mai generoasă, şi că 
nu ia seama strict să nu dea mai mult decât primeşte; căci nu trebuie să 
ne temem să nu pierdem ceva, să nu ni se scurgă printre degete sau să 
nu întrecem măsura în favoarea prietenului. 

Cea de-a treia părere, aceea ca fiecare să fie prețuit de prieteni atât 
cât se preţuieşte singur, e delimitarea cea mai detestabilă, într-adevăr, 
adesea unii sunt prea descurajaţi sau speră prea puţin să-şi 
îmbunătăţească soarta. Nu e deci o dovadă de prietenie să fii faţă de 
unul ca acesta cum este el faţă de tine, ci mai degrabă să te străduieşti 
şi să faci aşa încât să ridici moralul prietenului descurajat, să-l faci să 
spere în mai bine şi să aibă o părere mai bună despre sine. Aşadar, 
trebuie să fixăm o altă definiţie adevăratei prietenii, după ce voi fi spus 
ceea ce critica Scipio de obicei mai mult decât orice. El spunea că nu s-ar 
fi putut găsi nici o vorbă mai potrivnică prieteniei decât a aceluia care 
afirmase că „trebuie să iubeşti aşa ca şi cum odată ar trebui să urăşti”; 
nu se putea lăsa convins să creadă, adăugă el, că această vorbă, aşa 


cum gândea lumea, fusese spusă de Bias35, care a fost socotit unul din 
cei şapte înţelepţi; aceasta, zicea, e părerea unui om corupt, a unui 
ambițios sau a unuia care reduce totul la interesul său. Într-adevăr, cum 
va putea fi cineva prietenul cuiva căruia socoteşte că i-ar putea fi 
duşman? Ba chiar va trebui să dorească în tot chipul ca prietenul să 
greşească cât mai des, ca să-i dea cât mai multe prilejuri să-l critice; în 
schimb însă, va trebui să se neliniştească de succesele şi de profiturile 
prietenilor, să sufere din cauza lor şi să le invidieze. 

De aceea, de fapt, acest îndemn, al oricui ar fi, duce la suprimarea 
prieteniei. Ar fi trebuit să se recomande mai degrabă să punem atâta 
grijă în alegerea prietenilor încât să nu începem niciodată să iubim pe 
cineva pe care cândva l-am putea urî. Mai mult chiar, Scipio socotea că, 
dacă n-am fost fericiţi în alegerea prietenilor, trebuie să-i suportăm mai 
degrabă decât să ne gândim că le-am putea fi cândva duşmani. 


XVII. Aşadar eu socotesc că în prietenie trebuie să ţinem seama de 
aceste condiţii: pe de o parte, moravurile prietenilor să fie alese; pe de 
alta, să existe între ei o înţelegere în toate privinţele, în idei şi în dorinţe, 
fără nici o excepţie, astfel încât, dacă s-ar ivi cazul să fim obligaţi a 
sprijini interese mai puţin drepte ale prietenilor în care ar fi angajate 
viaţa sau reputaţia lor, să ne abatem puţin din drumul drept, numai să nu 
ieşim din aceasta cu totul dezonoraţi; căci în prietenie putem merge cu 
iertarea numai până la un anumit punct. Nu trebuie însă să nesocotim 
reputaţia noastră şi nu trebuie să privim ca o armă neînsemnată pentru 
viaţa politică stima concetăţenilor noştri, pe care e ruşinos s-o dobândim 
prin linguşiri şi aprobări; nu trebuie să respingem nicidecum virtutea, 
care aduce după ea iubirea. 

Dar - revin adesea la Scipio, care vorbea mereu despre prietenie - el 
se plângea că oamenii sunt mai grijulii în toate decât în prietenie: fiecare, 
zicea el, poate spune câte capre şi câte oi are, dar nu poate spune câţi 
prieteni are; îşi dau silinţa când e vorba să le cumpere, dar nu chibzuiesc 
când îşi aleg prietenii şi n-au anumite semne şi peceţi după care să-i 
judece pe cei apți pentru prietenie. Aşadar, trebuie să alegem prieteni 
fermi, neclintiţi, statornici, de care se simte mare lipsă. Şi e foarte greu 
să-i judeci, dacă nu i-ai încercat; iar încercarea n-o poţi face decât în 
prietenie. Astfel, prietenia precede judecății şi anulează putinţa noastră 
de-a o încerca. 

Aşadar, datoria celui cuminte e să-şi înfrâneze, cum înfrânezi un car 
de curse, elanul afecțiunii, pentru ca astfel să ne folosim de prietenie ca 
de nişte cai struniţi, după ce-am pus la încercare într-o oarecare măsură 
caracterul prietenilor. Unii şi-arată adesea limpede lipsa de caracter, 
când e vorba de-o mică sumă de bani; alţii însă, pe care o sumă mică nu 
i-a putut influenţa, se dau pe faţă când e vorba de una mare. Dar dacă se 
găsesc unii care socotesc josnic să prefere prieteniei banii, unde-i vom 
găsi pe aceia care să nu pună mai presus de prietenie onorurile, 
magistraturile, comandamentele, rangurile şi influenţa, aşa încât, când 
de o parte li s-ar propune aceste avantaje, iar de alta drepturile 
prieteniei, n-ar prefera cu mult pe cele dintâi? Căci omul prin firea lui nu 
e în stare să dispreţuiască puterea; şi chiar când a obținut-o prin 
nesocotirea prieteniei, crede că i se va trece cu vederea, întrucât n-a 
nesocotit prietenia fără un motiv puternic. Aşadar, adevăratele prietenii 
le găseşti foarte greu la cei care trăiesc în mijlocul onorurilor şi treburilor 


s Bias, considerat printre cei şapte înţelepţi ai Greciei, ar fi scris maxime 
în versuri. 


publice; căci unde ai putea găsi pe acela care să prefere înălţării sale în 
rang pe aceea a prietenului său? Şi, ca să las la o parte acestea, cât de 
împovărătoare şi cât de penibilă pare celor mai mulţi împărtăşirea 
nenorocirilor prietenilor! N-ai găsi uşor omul gata să se încarce cu ele. 
Deşi Ennius a spus pe bună dreptate: Prietenul bun la vreme de 
cumpănă ţi se vădeşte, totuşi, cei mai mulţi oameni se dovedesc vinovaţi 
de aceste două păcate, uşurătatea şi slăbiciunea; sau, atunci când le 
merge bine, îşi dispreţuiesc prietenii, sau, când prietenii sunt în 
nenorocire, îi părăsesc. Aşadar, pe acela care în amândouă împrejurările 
se va arăta serios, statornic, neclintit în prietenie trebuie să-l socotim 
dintr-un neam de oameni cu totul rar şi aproape divin. 


XVIII. lar fundamentul acestei stabilităţi şi statornicii pe care le 
căutăm în prietenie e buna-credinţă; căci tot ce e nesincer e instabil. 
Afară de aceasta, se cuvine să alegem un prieten deschis, apropiat şi în 
deplin acord cu noi, adică având aceleaşi înclinări ca şi noi. Toate 
acestea contribuie la fidelitate; într-adevăr, o fire schimbătoare şi 
complicată nu poate fi credincioasă şi nici acela care nu are aceleaşi 
înclinări ca şi noi şi nu ni se potriveşte ca fire nu poate fi sigur sau 
statornic. Trebuie să mai adăugăm la aceasta că unui prieten nu trebuie 
să-i placă să-şi învinuiască prietenul sau să dea crezare învinuirilor ce i 
se aduc de alţii; toate acestea au importanţă pentru statornicia despre 
care discut acum. Astfel se adevereşte ceea ce am spus la început, că nu 
poate exista prietenie decât între cei buni. Într-adevăr, este o însuşire a 
omului bun, pe care-l putem numi şi înţelept, să observe aceste două 
reguli în prietenie: mai întâi să nu existe în ea nici urmă de minciună sau 
prefăcătorie (căci unui om cinstit i se potriveşte mai bine să urască făţiş 
decât să-şi ascundă gândurile înapoia frunţii); în al doilea rând, nu numai 
să respingă acuzaţiile nedrepte aduse de cineva, dar nici el însuşi să nu 
fie bănuielnic, crezând tot timpul că prietenul său şi-a călcat vreo 
îndatorire. 

Trebuie să se adauge la aceasta o anumită gingăşie în vorbă şi în 
purtări, un condiment destul de preţios al prieteniei. Firea închisă şi 
seriozitatea în orice împrejurare au, ce-i drept, o anumită gravitate, dar 
prietenia trebuie să fie mai destinsă, mai liberă, mai plăcută şi mai 
înclinată spre orice amabilitate şi bunăvoință. 


XIX. Însă aici se ridică o întrebare puţin cam grea, aceea dacă uneori 
trebuie să preferăm prietenii noi, demni de prietenie, celor vechi, după 
cum de obicei preferăm caii tineri celor bătrâni, îndoială nevrednică 
de-un om! Căci nu trebuie să ne saturăm de prietenie ca de alte lucruri; 
cele mai vechi prietenii, întocmai ca vinurile care îşi duc bine anii, trebuie 
să fie cele mai plăcute, şi este adevărată vorba că trebuie să mănânci 
multe baniţe de sare împreună cu cineva pentru a-ţi îndeplini datoria de 
prieten. Prieteniilor noi însă, dacă ne fac să sperăm, întocmai ca plantele 
neînşelătoare, că vor da rod, nu trebuie să fie respinse nici ele, totuşi 
cele vechi trebuie să-şi păstreze valoarea; căci timpul şi obişnuinţa au o 
foarte mare importanţă în prietenie. Ba chiar, ca să revin la caii despre 
care am amintit, nu există om care, dacă nu se opune nimic, să nu se 
folosească mai bucuros de cel cu care este obişnuit decât de unul 
nedresat şi necunoscut. lar obişnuinţa are importanţă nu numai când e 
vorba de fiinţe, ci şi de lucruri neînsufleţite, de vreme ce ne plac şi 
locurile, chiar cele muntoase şi păduroase, în care am stat mai multă 
vreme. 


Dar lucrul cel mai însemnat în prietenie e să fii egal cu inferiorul tău. 
Căci există adesea o anumită superioritate, cum era aceea a lui Scipio în 
grupul nostru, ca să zic aşa. El nu s-a socotit niciodată mai presus decât 
Philus, decât Rupilius, decât Mummius56 şi nici decât prietenii de-un rang 
inferior; iar pe fratele său Quintus Maximus, om cu totul deosebit, dar 
nicidecum egal cu dânsul, fiindcă era mai în vârstă, îl stima ca şi cum i-ar 
fi fost superior, şi dorea ca, ajutaţi de el, toţi ai săi să ajungă mai bine. 

lată ce trebuie să facă şi să imite toţi, astfel încât, dacă au dobândit 
vreo superioritate în privinţa virtuţii, a talentului sau a situaţiei, să 
împartă foloasele cu ai lor şi să le pună în comun cu rudele lor; iar dacă 
s-au născut din părinţi modeşti, dacă au rude mai umile, fie ca 
inteligenţă, fie ca situaţie, să le sporească bunăstarea şi să contribuie la 
cinstirea şi la ridicarea lor; aşa cum, în piesele de teatru, cei care câtva 
timp, fiindcă nu li se cunoşteau familia şi neamul, au fost în sclavie, după 
ce au fost recunoscuţi şi găsiţi fii de zei sau de regi, îşi păstrează totuşi 
iubirea faţă de păstorii pe care mulţi ani i-au socotit părinţi; aceasta 
trebuie s-o facem desigur cu mult mai mult faţă de nişte părinţi reali, de 
adevărații noştri părinţi. Căci răsplata talentului, a virtuţii şi a oricărei 
superiorităţi o dobândeşti în toată plinătatea ei atunci când o împărţi cu 
toţi cei care-ţi sunt mai apropiaţi. 


XX. Aşadar, după cum cei care sunt superiori în legăturile lor strânse 
de prietenie trebuie să se facă egalii inferiorilor lor, tot astfel cei inferiori 
nu trebuie să se întristeze că prietenii lor îi întrec prin talent, situaţie sau 
rang. Cei mai mulţi dintre aceştia se plâng mereu de câte ceva sau, mai 
mult chiar, nu contenesc cu reproşurile, şi aceasta mai ales dacă 
socotesc că au motive să afirme că s-au purtat cu prietenii îndatoritor, 
prieteneşte şi fără să-şi cruţe osteneala. E peste măsură de nesuferit acel 
soi de oameni care-ţi reproşează serviciile ce-ţi aduc, de care trebuie 
să-şi amintească cine le-a primit, nu să le amintească cine le-a făcut. 

De aceea cei care sunt superiori nu numai că trebuie să se coboare 
la nivelul prietenilor, dar trebuie să-i ridice, în vreun fel, pe cei inferiori. 
Căci sunt unii care fac prieteniile nesuferite de îndată ce cred că sunt 
dispreţuiţi; asta nu se întâmplă de obicei decât celor care se socotesc ei 
înşişi vrednici de-a fi dispreţuiţi şi care trebuie să fie lecuiţi de această 
părere nu numai cu vorba, ci şi cu fapta. Trebuie să dai fiecăruia mai 
întâi atât cât tu însuţi poţi da, şi apoi, atât cât cel pe care-l iubeşti şi-l 
ajuţi poate duce. Nu poţi, oricât de mult te-ai distinge, să-i faci pe toţi ai 
tăi să ajungă la cele mai înalte onoruri, după cum Scipio l-a putut face 
consul pe Publius Rupilius, dar nu şi pe fratele acestuia, Lucius. Dar dacă 
ai putea să acorzi cuiva orice, trebuie totuşi să vezi ce e în stare să ducă 
în spate. 

În general, valoarea prieteniei trebuie s-o judecăm atunci când 
caracterul s-a format şi vârsta s-a maturizat; dacă unii, în prima tinereţe, 
au fost pasionaţi de vânătoare sau de jocul cu mingea, nu trebuie pentru 
asta să aibă drept prieteni intimi pe cei pe care i-au prețuit atunci, fiindcă 
aveau şi ei aceeaşi pasiune. În chipul acesta, doicile şi pedagogii3s, în 
virtutea vechimii legăturilor, vor pretinde cea mai mare afecţiune; pe 
aceştia nu trebuie desigur să-i nesocotim, dar trebuie să-i preţuim într-un 


* Spurius Mummius, prieten cu Scipio, unul dintre interlocutori în De 
republica. 

” Frate mai mare al lui Scipio cel Tânăr, fiul lui Paulus Aemilius, adoptat 
de Q. Fabius Maximus. 

3 Pedagogii erau sclavi care conduceau copiii la şcoală. 


alt mod. Altfel prieteniile nu pot rămâne statornice. Într-adevăr, unor 
caractere diferite le urmează gusturi diferite, a căror deosebire desface 
prieteniile; şi tocmai de aceea cei buni nu pot fi prieteni cu cei răi, nici cei 
răi cu cei buni, pentru că între ei există o deosebire de caractere şi de 
gusturi cum nu se poate mai mare. 

De asemenea, în prietenie se poate recomanda pe bună dreptate ca 
o afecţiune fără măsură - ceea ce se întâmplă foarte des - să nu stea în 
calea unor interese deosebite ale prietenilor. Ca să revin la legende, 
Neoptolem* n-ar fi putut cuceri Troia, dacă ar fi vrut să-l asculte pe 
Lycomedes, în casa căruia fusese crescut şi care, vărsând multe lacrimi, 
încerca să-l împiedice să plece la război. Adesea se ivesc împrejurări 
importante în care trebuie să te desparţi de prieteni; cel care vrea să le 
împiedice, pentru că ar suporta greu lipsa cuiva, acela are o fire slabă, 
lipsită de bărbăţie şi, tocmai din acest motiv, e prea puţin drept în 
prietenie. În orice privinţă trebuie să te gândeşti ce ceri de la un prieten 
şi ce-i îngădui să obţină de la tine. 


XXI. Uneori durerea de a renunţa la prietenii e inevitabilă (căci 
discuţia noastră coboară acum de la prieteniile intime ale înţelepţilor la 
prieteniile obişnuite). Adesea viciile ascunse ale prietenilor izbucnesc, 
dăunând fie prietenilor înşişi, fie altora, dar şi atunci ruşinea acestor vicii 
se revarsă asupra prietenilor. De aceea trebuie să facem să înceteze 
astfel de prietenii, slăbindu-le pe încetul, şi, după cum l-am auzit pe 
Cato4% spunând, e preferabil să le destrămăm decât să le rupem, numai 
dacă nu e vorba de o insultă cu totul intolerabilă, aşa încât să nu fie nici 
drept, nici onorabil şi nici posibil să nu urmeze pe dată ruptura şi 
despărţirea. 

Dar dacă se va produce o schimbare de caracter sau de gusturi, cum 
se întâmplă de obicei, sau dacă va interveni o neînțelegere în legătură cu 
partidele politice (căci vorbesc acum, după cum am spus cu puţin 
înainte, nu despre prieteniile înţelepţilor, ci despre cele obişnuite), va 
trebui să evităm ca, renunțând la prietenie, să părem că prin aceasta am 
pornit pe duşmănie; într-adevăr, nu e nimic mai ruşinos decât să porţi 
război cu cel cu care ai trăit în strânsă prietenie. Scipio, după cum ştiţi, 
rupsese din cauza mea prietenia cu Quintus Pompeiust; iar din cauza 
vrajbei care dezbina pe-atunci statul, s-a îndepărtat de colegul nostru 
Metellus42, în amândouă împrejurările s-a purtat cu o demnă autoritate şi 
fără o supărare prea aprigă. 

De aceea, mai întâi de toate, trebuie să ne străduim să nu se ivească 
dezbinări între prieteni; iar dacă se întâmplă aşa ceva, să avem grijă să 
dăm mai degrabă impresia că prieteniile s-au stins decât că au fost 
înăbuşite. Trebuie să luăm seama chiar ca prieteniile să nu se transforme 
în duşmănii crâncene, din care se nasc certuri, insulte şi jigniri. Dacă 
totuşi acestea sunt suportabile, trebuie să le răbdăm şi să-i acordăm 
vechii prietenii această cinste, ca vinovat să fie cel care face 
nedreptatea, nu cel care o suferă. In general există un singur mijloc de-a 


» Neoptolem, fiul lui Ahile, fusese crescut de bunicul sau Lycomedes, rege 
al insulei Scyros 

“ Cato Maior 

“a Quintus Pompeius Nepos, consul în anul 141. Scipio se îndepărtase de 
el, fiindcă, după ce promisese că va sprijini candidatura la consulat a lui 
Laelius, şi-a călcat cuvântul şi s-a ales el. 

* Quintus Caecilius Metellus Macedonicus, consul în 143 şi adversar 
politic al lui Scipio cel Tânăr. 


te feri de aceste greşeli si neplăceri şi de-a lua măsuri împotriva lor, 
acela de-a nu-ţi dărui inima prea repede şi nici cui nu merită. 

Sunt demni de prietenie cei care au de ce fi iubiţi numai pentru ei 
înşişi. Speţă rară; de fapt, tot ce este excelent este rar şi nu e nimic mai 
greu decât să găseşti ceva care să fie cu totul desăvârşit în genul său. 
Dar cei mai mulţi oameni nu cunosc nimic bun printre lucrurile omeneşti 
decât ceea ce aduce câştig şi, ca şi în privinţa animalelor, îi iubesc 
îndeosebi pe prietenii de pe urma cărora speră că vor trage cel mai mare 
profit. 

Astfel, ei sunt lipsiţi de acea preafrumoasă şi cu totul firească 
prietenie, cea căutată de dragul ei însăşi şi pentru ea însăşi, şi nu înţeleg, 
luându-se (pe ei, de exemplu, care este esenţa şi forţa acestei prietenii. 
Fiecare se iubeşte pe sine nu pentru a obţine de la sine vreo răsplată a 
iubirii sale, ci fiindcă fiecare îşi este drag din fire. Şi dacă nu se va 
întâmpla la fel şi în prietenie, nu vom găsi niciodată un adevărat prieten; 
căci acesta este un fel de alter ego. lar dacă la animale, la cele care 
trăiesc în văzduh, în apă şi pe pământ, la cele domestice şi la cele 
sălbatice, este evident mai întâi că se iubesc pe ele însele (căci acest 
instinct se naşte odată cu fiecare fiinţă), apoi că doresc şi caută 
animalele de acelaşi fel, de care se apropie (şi fac aceasta cu patimă şi 
cu ceva care aduce a dragoste omenească), cu cât e mai firesc acest 
sentiment la om, care se iubeşte pe sine însuşi şi care caută un alt om al 
cărui suflet să-l unească cu al său atât de strâns încât să facă, aş zice, 
din două suflete unul singur! 


XXII. Dar cei mai mulţi vor în chip ciudat, ca să nu spun fără ruşine, 
să aibă un astfel de prieten cum nu pot fi ei înşişi şi cer prietenilor ceea 
ce ei înşişi nu le dau. E drept însă ca mai întâi să fii tu însuţi om de 
treabă şi apoi să cauţi un altul asemănător cu tine. Între astfel de oameni 
se poate întări acea statornicie în prietenie de care ne ocupăm încă de 
mult, întrucât oamenii uniţi prin iubire în primul rând îşi stăpânesc 
poftele, cărora ceilalţi le sunt sclavi, apoi iubesc echitatea şi dreptatea, 
fac totul unul pentru altul, nu cer niciodată unul de la altul nimic decât ce 
e cinstit şi drept, şi nu numai că se cinstesc şi se iubesc între ei, dar se şi 
respectă; căci cine suprimă respectul din prietenie, acela îi răpeşte cea 
mai mare podoabă. 

Aşadar, fac o greşeală primejdioasă cei care cred că în prietenie se 
pot răsfăţa în voie toate poftele şi toate păcatele; prietenia a fost dată de 
natură ca sprijinitoare a virtuţilor, nu ca tovarăşă a viciilor, pentru ca - 
deoarece virtutea singură n-ar putea ajunge la țelul suprem - să ajungă 
acolo unită şi asociată cu prietenia. Dacă această alianţă există, a existat 
sau va exista între unii oameni, ea trebuie considerată drept cea mai 
bună şi mai fericită tovărăşie în drumul spre binele suprem. Aceasta 
este, zic, alianţa care cuprinde într-însa tot ce oamenii socotesc vrednic 
de-a fi dorit, bunul nume, gloria, liniştea şi bucuria sufletească, aşa încât, 
când te bucuri de acestea, viaţa e fericită, iar fără ele nu poate fi aşa. 
Fiindcă acesta e lucrul cel mai bun şi cel mai de seamă, dacă vrem să-l 
dobândim, trebuie să năzuim spre virtute, fără de care nu putem dobândi 
nici prietenia, nici altceva demn de dorit; dar cei care, nesocotind 
virtutea, cred că au prieteni, îşi dau seama în sfârşit că s-au înşelat, când 
vreo nenorocire gravă îi sileşte s-o afle. 

De aceea (căci trebuie s-o repetăm din nou) trebuie să iubeşti după 
ce judeci, nu să judeci după ce iubeşti. Dar dacă pentru nesocotinţa 
noastră suntem pedepsiţi în multe împrejurări, apoi aceasta se întâmplă 
mai ales în alegerea prietenilor şi în păstrarea lor; într-adevăr, gândim 


prea târziu şi „facem cele făcute”, lucru de la care un vechi proverb ne 
opreşte“. Căci, legaţi între noi prin raporturi îndelungate sau chiar prin 
servicii făcute, rupem pe neaşteptate prieteniile în plin mersul lor la 
ivirea vreunei nemulțumiri. 


XXIII. Cu atât mai mult trebuie să blamăm o atât de mare nepăsare 
într-un lucru mai necesar decât orice. Căci, dintre toate lucrurile 
omeneşti, prietenia e singurul al cărui folos îl recunosc toţi într-un glas, 
deşi mulţi nesocotesc însăşi virtutea şi spun că e un fel de reclamă şi de 
paradă; mulţi cărora, mulţumindu-se cu puţin, le place o hrană şi un fel 
de viaţă modest, dispreţuiesc bogăţiile; onorurile, de dorinţa cărora se 
înflăcărează unii, cât de mulţi le dispreţuiesc în aşa măsură încât 
socotesc că nimic nu e mai zadarnic, nimic mai uşuratic! De asemenea 
sunt foarte mulţi care socotesc fără valoare toate celelalte lucruri care 
unora li se par minunate; în ce priveşte prietenia, toţi până la unul sunt 
de aceeaşi părere: şi cei care s-au dedicat vieţii politice, şi cei cărora le 
place cercetarea lucrurilor şi ştiinţa, şi cei care, liberi de sarcini publice, 
se ocupă de treburile lor, în sfârşit, şi cei care s-au dedat cu totul 
plăcerilor, toţi socotesc că fără prietenie viaţa nu înseamnă nimic, dacă 
vor să trăiască o viaţă cât de cât frumoasă. 

Căci prietenia se strecoară, nu ştiu cum, în viaţa tuturor şi nu 
îngăduie nici unui fel de existenţă să se lipsească de ea. Ba chiar, dacă 
cineva este atât de aspru şi de sălbatic din fire încât să fugă de întâlnirile 
cu oamenii şi să le urască, precum am aflat că a fost la Atena un 
oarecare Timon“, nici acesta n-ar putea suporta să nu caute pe cineva în 
faţa căruia să-şi verse otrava firii sale amare. Despre aceasta ne-am da 
seama foarte bine dacă, să presupunem, s-ar întâmpla ca vreun zeu să 
ne ia din mijlocul oamenilor, să ne ducă undeva în pustietate, şi acolo, 
oferindu-ne, într-o revărsare de belşug, tot ce fiinţa omenească îşi 
doreşte, să ne răpească cu totul putinţa de a vedea un om; ce inimă de 
fier ar avea acela care ar putea suporta o astfel de viaţă şi căruia 
singurătatea nu i-ar răpi bucuria tuturor plăcerilor? 

Aşadar este adevărat ceea ce spunea de obicei, după cum cred, 
Archytas din Tarent şi ceea ce i-am auzit pe bătrânii noştri amintind ca 
un lucru auzit de ei de la alţi bătrâni: „Dacă cineva s-ar sui la cer şi ar 
vedea universul şi frumuseţea astrelor, admiraţia lui nu-i va face nici o 
plăcere; dar ea l-ar încânta, dacă ar avea pe cineva căruia să-i 
povestească ce-a văzut”. Astfel firea omenească nu iubeşte întru nimic 
singurătatea, ci caută totdeauna, ca să zic aşa, un sprijin, care ţi-e cum 
nu se poate mai plăcut când vine de la cine ţi-e drag. 


XXIV. Dar deşi aceeaşi natură arată prin atâtea semne ce vrea, ce 
caută, ce doreşte, totuşi, nu ştiu cum, devenim surzi şi nu auzim ce ne 
sfătuieşte. Căci legăturile de prietenie sunt felurite şi complexe, şi de 
aceea se ivesc multe motive de bănuială şi de nemulţumire, pe care 
înțeleptul trebuie când să le evite, când să le atenueze, când să le 
suporte; într-o singură împrejurare trebuie să ne încumetăm a fi aspri cu 
prietenii, anume când trebuie să avem în vedere ca în prietenie să fim şi 
de folos şi sinceri; într-adevăr, de multe ori suntem obligaţi să ne sfătuim 


s Mcfa agimus, expresie proverbială din limbajul judiciar: pledăm după ce 
s-a dat sentinţa 

“Timon din Atena, tipul mizantropului 

s Filozof pitagorician (sec. IV î.e.n.). 


şi să ne mustrăm prietenii, pe de altă parte ei trebuie să primească 
prieteneşte aceste sfaturi şi mustrări când se fac din iubire. 

Dar, nu ştiu cum, ceea ce spune prietenul meu46 în Andriana este 
adevărat: îngăduinţa n-aduce prieteni, adevărul iscă ura. Adevărul e 
dăunător, dacă iscă cumva ura, care este otrava prieteniei; dar 
îngăduinţa e cu mult mai dăunătoare, pentru că, binevoitoare faţă de 
greşeli, lasă prietenul să se prăbuşească în prăpastie; cea mai mare vină 
însă o are cel care dispreţuieşte adevărul şi este împins la rău de 
îngăduinţă. Aşadar, în toate acestea trebuie să ţinem seama şi să avem 
grijă mai întâi ca sfatul să fie lipsit de asprime, apoi ca mustrarea să nu 
fie jignitoare; în îngăduinţă - fiindcă ne folosim cu plăcere de vorba lui 
Terenţiu - să arătăm amabilitate, iar linguşirea, sprijinitoarea viciilor, 
nedemnă nu numai de-un prieten, dar nici măcar de-un om liber, s-o 
îndepărtăm cât mai mult; căci altfel te porţi cu un tiran şi altfel cu un 
prieten. 

Trebuie însă să ne pierdem speranţa de a-l salva pe cel ale cărui 
urechi sunt atât de închise adevărului încât nu-l poate auzi de la un 
prieten. Căci este pătrunzătoare, ca multe altele, această observaţie a lui 
Cato: „Duşmanii înverşunaţi aduc mai multe servicii unora decât prietenii 
care par plăcuţi; aceia spun de multe ori adevărul, aceştia niciodată”. ŞI 
absurditatea e că cei cărora li se dau sfaturi nu se supără de ce-ar trebui 
să se supere, ci de ce n-ar trebui, întrucât nu se frământă că au greşit, 
dar suportă greu să fie mustraţi; ar trebui, dimpotrivă, ca greşeala să-i 
îndurereze, iar mustrarea să-i bucure. 


XXV. Aşadar, după cum a sfătui şi a fi sfătuit e caracteristic 
adevăratei prietenii - a sfătui cu sinceritate, nu cu asprime, a primi 
sfaturile cu răbdare, nu în silă - tot astfel trebuie să fim convinşi că nu 
există în prietenie pacoste mai mare decât linguşirea, măgulirea, 
încuviințarea la orice; căci trebuie să înfierăm cu oricât de multe nume 
acest viciu al oamenilor uşuratici şi înşelători, care spun totul ca să placă 
altuia, şi nimic de dragul adevărului. 

Dar dacă prefăcătoria este un viciu în orice privinţă (căci te 
împiedică să discerni adevărul şi-l falsifică), apoi ea se împotriveşte cu 
desăvârşire prieteniei; ea distruge sinceritatea, fără de care numele de 
prietenie nu mai are nici un sens. De vreme ce prietenie înseamnă ca din 
mai multe suflete să se plămădească, aşa zicând, unul singur, cum se va 
putea ajunge la aceasta, dacă nici măcar sufletul unuia nu va fi unul şi 
mereu acelaşi, ci diferit, schimbător, cu multe feţe? 

Într-adevăr, ce poate fi atât de nestatornic, atât de nesigur ca 
sufletul celui care se schimbă nu numai după sentimentul şi voinţa altuia, 
dar chiar după înfăţişarea şi la un semn al lui? Și 

Spune cineva nu, spun şi eu nu. Spune da, spun şi eu. In sfârşit, 
mi-am impus mie însumi să fiu în toate de părerea altuia, după cum 
spune tot Terenţiu“”, prin gura personajului Gnatho; a-ţi face astfel de 
prieteni înseamnă a fi cu totul uşuratic. Dar sunt mulţi oameni 
asemănători lui Gnatho; când ei sunt mai presus prin naştere, situaţie şi 
reputaţie, linguşirea lor e primejdioasă, fiindcă vorbelor lor mincinoase li 
se adaugă şi autoritatea. 

lar prietenul linguşitor, dacă eşti atent, se poate deosebi de cel sigur 
şi se poate recunoaşte tot aşa cum putem distinge tot ce e falsificat şi 
imitat de ce e natural şi adevărat. O adunare, care e formată din oameni 


“ Terenţiu, autorul de comedii, era protejat de Laelius 
” In piesa Eunucul 


foarte nepricepuţi, îşi dă seama totuşi de obicei care e deosebirea între 
un demagog, adică un cetăţean linguşitor si uşuratic, şi între altul 
statornic, serios şi grav. Prin ce linguşiri căuta de curând C. Papirius’? să 
câştige aprobarea adunării, când propunea legea privitoare la realegerea 
tribunilor poporului! Eu m-am opus; dar nu voi spune nimic despre mine; 
voi vorbi mai bucuros despre Scipio. O, zei nemuritori, câtă gravitate şi 
câtă maiestate a pus în discursul său! L-ai fi putut numi uşor 
conducătorul poporului roman, nu un simplu tovarăş de luptă. Dar aţi fost 
acolo, şi cuvântarea se află în mâinile tuturor. Aşadar o lege populară a 
fost respinsă prin votul poporului. Şi, ca să revin la mine, vă amintiţi cât 
de populară părea, în timpul consulilor Quintus Maximus, fratele lui 
Scipio, şi Lucius Mancinus%, legea lui Caius Licinius Crassus privitoare la 
funcţiile sacerdotale. Căci cooptarea în colegiile sacerdotale era trecută 
pe seama poporului. Ba chiar acesta a început cel dintâi să vorbească 
poporului, cu faţa spre for5%; totuşi, religia zeilor nemuritori, pe care o 
apăram eu, a învins uşor cuvântarea demagogică a aceluia. Aceasta s-a 
petrecut în timpul preturii mele, cu cinci ani înainte de a fi devenit 
consul; astfel, cauza aceea a fost apărată mai mult prin ea însăşi decât 
prin autoritatea deosebită a oratorului. 


XXVI. lar dacă pe scenă, adică în adunarea poporului, unde e foarte 
mult loc pentru lucruri născocite şi închipuite, adevărul totuşi învinge, 
numai să fie dat la iveală şi pus în lumină, ce trebuie să se întâmple în 
prietenie, al cărei preţ stă în întregime în adevăr? În aceasta dacă nu 
vezi, cum se spune, o inimă deschisă şi nu ţi-o deschizi pe a ta, nu e 
nimic sincer, nimic sigur, nici măcar că iubeşti sau eşti iubit, fiindcă nu 
ştii cât adevăr este aici. 

De altminteri, această linguşire, oricât de primejdioasă ar fi, nu 
poate dăuna totuşi nimănui decât celui care o primeşte şi se încântă de 
ea. Aşa se face că la vorbele linguşitorilor îşi pleacă urechea mai ales cel 
care el însuşi se aprobă şi e foarte încântat de sine. Într-adevăr, virtutea 
se iubeşte pe sine; căci ea se cunoaşte foarte bine şi înţelege cât e de 
vrednică de iubire; eu însă vorbesc acum nu de virtute, ci de părerea 
falsă despre virtute. De fapt, cei mai mulţi doresc doar să pară înzestrați 
cu virtute decât să fie într-adevăr virtuoşi. Acestora le place linguşirea, 
aceştia, când li se spun vorbe pe placul lor, socotesc că acele vorbe 
goale sunt o dovadă a meritelor lor. Aşadar, o astfel de prietenie, în care 
unul nu vrea să audă adevărul, iar celălalt e gata să mintă, n-are nici o 
valoare. Şi linguşirea paraziţilor în comedii nu ne-ar părea hazlie, dacă 
n-ar exista soldaţi fanfaronis!. 

Thais îmi mulţumeşte mult? 

Era de-ajuns să răspundă: „Mult". „Grozav de mult", spune el. 
Linguşitorul umflă totdeauna ceea ce insul pe placul căruia vorbeşte 
doreşte să fie mare. 


sC, Papirius Carbo; tribunii poporului nu puteau până atunci fi realeşi 
decât după un interval de zece ani; Carbo propunea o lege care permitea 
alegerea în anul imediat următor; legea a fost combătută de Scipio şi 
respinsă (anul 131). 

* Quintus Maximus şi Lucius Mancinus, consuli în anul 143. În timpul 
consulatului lor, tribunul Crassus propuse să se înlocuiască sistemul 
cooptării în colegiile sacerdotale prin alegeri. 

“Până atunci oratorii vorbeau cu faţa spre clădirea senatului, nu spre for 
5 Tipul soldatului fanfaron aparţine comediei greceşti, imitat de Terenţiu 
în Eunucul; aici soldatul fanfaron întreabă şi parazitul răspunde. 


De aceea, deşi aceste minciuni linguşitoare au trecere la cei care ei 
înşişi le caută şi le provoacă, totuşi chiar oamenii mai serioşi şi mai 
statornici trebuie îndemnați să ia seama să nu se lase cumva înşelaţi prin 
linguşiri abile. Pe cel care linguşeşte pe faţă îl vede oricine, dacă nu e cu 
totul lipsit de minte; trebuie să ne ferim însă cu grijă să nu se strecoare 
între noi linguşitorul viclean şi ascuns. Căci nu e prea uşor de recunoscut, 
deoarece adesea, chiar când se opune, aprobă şi, prefăcându-se că 
mustră, linguşeşte, iar în cele din urmă se dă bătut şi admite să fie 
învins, pentru ca cel care a fost înşelat să pară că a avut dreptate. Ce e 
însă mai ruşinos decât să fii înşelat? Trebuie să ne ferim mai ales să nu 
se întâmple ca în acea comedie: 

Cât de straşnic m-ai învârtit şi m-ai înşelat azi 

Mai mult decât pe toti aceşti bătrâni stupizi de comedie”2. 

Căci şi în piesele de teatru acest personaj al bătrânului nechibzuit şi 
credul e cel mai stupid. Dar nu ştiu în ce chip, de la prieteniile oamenilor 
desăvârşiţi, adică ale înţelepţilor (vorbesc de acea înţelepciune care pare 
accesibilă omului), discuţia a alunecat la prieteniile uşuratice. De aceea 
să revenim la primul nostru subiect, şi cu aceasta să încheiem, în sfârşit. 


XXVII. Virtutea, virtutea, zic, Caius Fannius şi tu, Quintus Mucius, 
leagă şi păstrează prieteniile. Căci în ea este armonia, în ea stabilitatea, 
în ea statornicia; când ea se înalţă şi-şi arată lumina şi când vede şi 
recunoaşte la altul aceeaşi lumină, se apropie de ea şi primeşte, la 
rândul său, lumina pe care o are celălalt; de aici ia naştere fie iubirea, fie 
prietenia, căci amândouă îşi trag numele de la „a iubi”; iara iubi nu e 
nimic altceva decât a-l preţui pe cel pe care-l iubeşti, nesilit de vreo lipsă 
şi neurmărind vreun folos; folosul totuşi înfloreşte de la sine din 
prietenie, chiar dacă nu l-ai căutat. 

Cu această iubire am cinstit în tinereţea noastră bătrâni ca Lucius 
Paulus, Marcus Cato, C. Gallus, Publius Nasica şi Tiberius Gracchus, 
socrul lui Scipio al nostru; ea străluceşte şi mai mult între cei de aceeaşi 
vârstă, ca între mine şi Scipio, Lucius Furius, Publius Rupilius şi Spurius 
Mummius. lar la rândul nostru bătrâni, ne găsim mângâierea în iubirea 
tinerilor, ca de pildă într-a voastră, ca în aceea a lui Quintus Tubero; de 
fapt, pe mine mă încântă chiar prietenia foarte tânărului Publius Rutilius 
şi a lui Aulus Verginius”. Dar fiindcă rostul vieţii şi al firii noastre este 
astfel rânduit ca o generaţie să se nască dintr-alta, trebuie desigur să 
dorim din toată inima să putem ajunge, cum se spune, la capătul cursei 
împreună cu contemporanii noştri, cu care am luat plecarea în acelaşi 
timp. 

Pentru că lucrurile omeneşti sunt însă şubrede şi trecătoare, trebuie 
să căutăm totdeauna câţiva oameni pe care să-i iubim şi de care să fim 
iubiţi; căci, dacă îndepărtăm iubirea şi devotamentul, îndepărtăm orice 
plăcere din viaţă. Pentru mine, deşi a fost răpit pe neaşteptate, Scipio 
trăieşte totuşi şi va trăi necontenit; căci în acest ilustru bărbat am iubit 
virtutea, care n-a pierit. Şi ea îmi stăruie înaintea ochilor nu numai mie, 
care am simţit-o întotdeauna prezentă, dar va fi strălucită şi deosebită 
între toate chiar pentru urmaşi. Nimeni nu va concepe şi nu va spera 
vreodată lucruri într-adevăr mari fără a socoti că trebuie să-şi 
amintească de el şi să aibă înaintea ochilor chipul lui. 

Într-adevăr, dintre toate bunurile pe care mi le-a dat soarta sau 


* Citat probabil dintr-o piesă a lui Caecilius Statius, astăzi pierdută. 
s Prieteni ai lui Scipio: primul a fost tribun militar sub ordinele lui Scipio la 
asediul Numanţiei; Aulus Verginius, jurisconsult 


natura, nu e nici unul pe care să-l pot compara cu prietenia lui Scipio; în 
ea am găsit înţelegere deplină asupra treburilor publice, în ea sfat în 
treburile mele particulare şi tot în ea o tihnă plină de farmec. Niciodată 
nu l-am jignit cu absolut nimic, cel puţin cât mi-am putut da seama; iar 
eu n-am auzit de la el nimic neplăcut. Trăiam în aceeaşi casă, aveam 
aceeaşi hrană şi aceeaşi masă; eram tot timpul împreună nu numai în 
campanie, dar şi în călătoriile şi popasurile noastre la ţară. 

Ce să mai spun despre străduinţele noastre de a cunoaşte şi a învăţa 
mereu ceva, cu care, departe de ochii lumii, ne-am petrecut tot timpul 
liber. Dacă retrăirea şi amintirea acestor lucruri ar fi pierit odată cu el, 
n-aş putea suporta nicidecum regretul după un om atât de legat de mine 
şi atât de iubitor. Dar ele n-au pierit, ci mai degrabă se hrănesc şi 
sporesc din gândurile şi din amintirile mele; şi chiar dacă aş fi lipsit cu 
totul de ele, până şi vârsta pe care-o am îmi aduce o mângâiere. Căci nu 
mai pot avea prea multă vreme acest regret; iar toate suferinţele de 
scurtă durată trebuie să fie suportabile, chiar dacă sunt mari. 

lată ce-am avut de spus despre prietenie. lar pe voi vă îndemn să 
preţuiţi atât de mult virtutea, fără de care prietenia nu poate exista, 
încât, afară de ea, să nu socotiți nimic mai presus decât prietenia. 


